**ОБЩИНА ГУЛЯНЦИ, ОБЛАСТ ПЛЕВЕН**

град Гулянци, улица „Васил Левски” № 32, тел: 6561/2171, е-mail: obshtina\_gulianci@mail.bg

 **Препис!**

**З А П О В Е Д**

**№ РД-09-23/13.01.2023 година**

**град Гулянци**

На основание чл. 44 ал. 2 от ЗМСМА и чл.64 ал.1 т.5 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти

 **НАРЕЖДАМ:**

 **І. ПРЕКРАТЯВАМ** провеждането на **търг** с явно наддаване за продажба на стояща /неотсечена/ дървесина на корен /по прогнозни количества от сортиментни ведомости/ от ОГТ – собственост на Община Гулянци по одобрен годишен план за 2022 г. в общ размер на 277 пл. куб. м. стояща маса от **Обект №1, открит с Заповед № РД-09-635/21.12.2022 г. на Кмета на Община Гулянци.**

*Мотиви:* С Решение №9939/08.11.2022 г. по а.д. № 5264/2022 г. по описа на ВАС гр. София бяха дадените указания в него за провеждане на нов търг с явно наддаване, при който да се извърши нова преценка относно допускането на „Катя-2011“ ЕООД до участие в търга, при съобразяване на дадените мотиви в решението на съда – указания по тълкуването и прилагането на закона, и при спазване на НАРЕДБА за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти и утвърдените тръжни условия, и във връзка със **Заповед № РД-09-548/17.12.2021 г.**

* Настоящият търг с явно наддаване за продажба на стояща /неотсечена/ дървесина на корен /по прогнозни количества от сортиментни ведомости/ от ОГТ – собственост на Община Гулянци по одобрен годишен план за 2022 г. в общ размер на 277 пл. куб. м. стояща маса от **Обект №1,** е открит със **Заповед № РД-09 -635/21.12.2022 г.** на Кмета на Община Гулянци във връзка със **Заповед № РД-09-548/17.12.2021 г.** при посочена начална цена общо за **обекта 8 971.00 лв. /осем хиляди деветстотин седемдесет и един лева./ без ДДС** със стъпка на наддаване **269.13 лв. /двеста шестдесет и девет лева и тринадесет стотинки/ без ДДС.** Следва да се вземе предвид факта, че от датата на откриване на търга до настоящия момент са изминали една година и един месец. За изминалия период от датата на откриване на търга до настоящия момент са изменени съществено пазарните условия.

 На първо място разразилата се пандемия от Ковид 19 и войната между Русия и Украйна, доведоха до икономическа криза в световен мащаб и увеличение на цените на всички основни материали и суровини, в това число и на дървесината на корен. На следващо място по данни на НСИ средногодишната производствена инфлация в Република България за последните 20 години (2001 – 2020 г.) е 3.99 %. В периода 2016 – 2020 г. годишната инфлация е дори значително по-ниска, а именно средно 2.2 %. От началото на 2021г. сме свидетели на прогресираща инфлация в цените на производителите в целия промишлен комплекс. Към 31.12.2021 г. общият индекс на цените на производител в промишлеността (Евростат код B\_TO\_E36) бележи ръст от 33.7 пункта спрямо стойностите към 31.12.2020г. (от 109.4 на 143.1), което свидетелства за инфлация от 30.78 %. В средногодишен план инфлацията в промишлеността през 2021г. спрямо 2020 г. е 16.36 %.Прогресиращата промишлена инфлация през 2022г. е световно явление, обусловено от резкия дисбаланс между търсене и предлагане на основни промишлени суровини и стоки (метали, дървесина, петрол и рафинирани нефтопродукти, природен газ и енергийни суровини) в периода на възстановяване на световната икономика от последствията на глобалната пандемия от Ковид 19. В началото на 2022г. инфлационните процеси се катализират и вследствие на нарушените канали за доставки във връзка с военния конфликт между Руската федерация и Украйна. Гореописаните процеси доведоха и до повишаване на цените на редица дейности, продукти и услуги.

Довършването на настоящия търг с явно наддаване ще доведе до финансови загуби на възложителя - Община Гулянци и несъответствие с цената на дървесината на пазара, обосновано с факта на изминалия продължителен период от време и бързо променящата се икономическа обстановка в страната (инфлация), което обосновава извода на органа, че е налице основанието по чл. 64, ал. 1, т. 5 от Наредбата – отпаднала необходимост от провеждане на процедурата, както в резултат на съществена промяна в обстоятелствата.

**ІІ. На участниците в търга, открит със Заповед** **№635/21.12.2022 г.** във връзка със **Заповед №РД-09-548/17.12.2021 г.** на Кмета на Община Гулянци, да бъдат възстановени всички направени от тях разходи за закупуване на документация за участие, както и да им бъдат освободени внесените гаранции за участие в срок 3 работни дни след влизането в сила на заповедта за прекратяване съгласно чл. 31, ал. 2 от Наредба за условията и реда за възлагане на дейности в горски територии–държавна и общинска собственост, и за ползването на дървесина и недървесни горски продукти.

Настоящата заповед да бъде обявена на интернет страницата на Община Гулянци и да бъде съобщена на заинтересованите лица в тридневен срок от издаването й по реда на чл. 61 от АПК.

Настоящата заповед подлежи на обжалване от заинтересованите участници в търга пред Административен съд – гр. Плевен, в 14-дневен срок от съобщаването й.

 Контрол по изпълнението на заповедта възлагам на **Владимир Дюлгеров** - Зам.кмет на Община Гулянци.

**ЛЪЧЕЗАР ЯКОВ:………п…………..**

**/КМЕТ НА ОБЩИНА ГУЛЯНЦИ/**

**ЛБ/**